**Skema - anmodning om forhåndsudtalelse**

Ankestyrelsen får ofte anmodninger fra kommuner om at give en vejledende forhåndsudtalelse. Og vi bistår gerne med en juridisk vurdering af en retlig problemstilling.

Vi giver en vejledende forhåndsudtalelse, hvis kommunalbestyrelsen overvejer at beslutte noget, men er i tvivl om, hvorvidt det er lovligt.

Det er en forudsætning, at kommunen selv har vurderet det juridiske tvivlsspørgsmål i sagen. For at kunne behandle sagen så hurtigt som muligt, beder vi kommunen om at svare på spørgsmålene i skemaet her.

|  |
| --- |
| **1. Beskriv emnet** Hvad handler sagen om? |
| **2. Beskriv kommunens påtænkte beslutning**Hvilken beslutning vil kommunalbestyrelsen tage, og hvad er baggrunden?  |
| **3. Beskriv tvivlsspørgsmålet**Hvad er kommunen konkret i tvivl om med hensyn til lovligheden af beslutningen? Hvis forholdet er reguleret i den skrevne lovgivning: Angiv lovens titel, nummer, dato, årstal og de(n) paragraf(fer), som tvivlsspørgsmålet handler om.Beskriv tvivlsspørgsmålet og giv en fyldestgørende retlig vurdering. Skriv, om forholdet er omtalt i lovens forarbejder.I det omfang der er praksis, der understøtter kommunens (forestående) beslutning, kan det også beskrives. Hvis forholdet er reguleret i kommunalfuldmagtsreglerne: Kommunalfuldmagtsreglerne er udviklet gennem praksis og viger for den skrevne lovgivning. Hvis der er udstedt regler på et område, er det altså væsentligt at vurdere, om der er tale om en udtømmende regulering; altså om loven er til hinder for, at kommunen kan varetage opgaven. Det vil nemlig betyde, at kommunalfuldmagtsreglerne ikke gælder. Det kan i den forbindelse være væsentligt at undersøge forarbejderne til loven. Beskriv tvivlsspørgsmålet og giv en fyldestgørende retlig vurdering af det. I det omfang der er praksis, der understøtter kommunens (forestående) beslutning, kan det også beskrives.  |
| **4. Sammenfatning af kommunens retsopfattelse**Beskriv kommunens konklusion på tvivlsspørgsmålet, og hvad der taler for og imod lovligheden af kommunens retlige vurdering. |
| **5. Kontakt til andre myndigheder**Skriv, om kommunen har haft kontakt med andre myndigheder om tvivlsspørgsmålet, og hvad der kom ud af det.  |
| **6. Kontaktoplysninger**Hvem kan vi kontakte om den juridiske vurdering af tvivlsspørgsmålet i kommunen?Navn:Telefonnummer:Kommunens sagsnr.: |
| **7. Dato for ønsket forhåndsudtalelse**Hvornår har kommunen brug for forhåndsudtalelsen og hvorfor den dato?Dato:Hvis henvendelsen fra kommunen handler om flere tvivlsspørgsmål: Har kommunen da behov for forhåndsudtalelse om et eller flere tvivlsspørgsmål før andre tvivlsspørgsmål? Vi vil ringe til jer og fortælle, hvornår vi regner med at komme med forhåndsudtalelsen. |